Dubreuillosaurus

El Dubreuillosaurus äbinon dinosaur mitifidöl zänoda-Yurata (Banthonian, bü yels za 160-balions). Äduton lü famül elafas Megalosauridae lurooda: Theropoda, ed äbinon röletaf elafa Eustreptospondylus. Fösils onik pätuvons in fomam di Caen, in ziläk: Calvados, in Fransän. Bid patedik: Dubreuillosaurus valesdunensis päbepenon fa el Allain ün 2005.

 Bepenams 
Primo pibepenöl fa el Allain ün 2002 as bid nulik ela Poekilopleuron (famüla: Megalosauridae), poso pävotadadilädon ün 2005 fa el Allain ot as el genus nulik: Dubreuillosaurus, stabü kran ti lölöfik. Nim at äsümon vemo ad el Poekilopleuron; äbinon ye slenikum ä smalikum. Älabon krani brefik (vidot äbinon ti kilna gretikum, ka geilot). Petaxetos, das nim at ärivon lunoti metas 9, geiloti metas 3 e vetoti milgramas 1 000. Äbinon luveratiko mitifidaf slenik, kel äyagon planifidafis gretota zänodik.

 Yüms plödik 
In Linglänapük:
 Elafs Tetanurae lä bevüresodatopäd: Thescelosaurus.
 El Dubreuillosaurus la bevüresodatopäd: Dino Directory.
 El Dubreuillosaurus lä bevüresodatopäd: Dinodata.
In Deutänapük:
 El Dubreuillosaurus lä bevüresodatopäd: Dinosaurier-Web.

Klad:Dinosaurs
Klad:Fösils